ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
মহারাষ্ট্র, ছত্তিশগড়, কর্ণাটক, কেরল, তামিলনাডু, গুজরাট, পাঞ্জাব এবং মধ্যপ্রদেশে দৈনিক আক্রান্তের ঘটনায় বৃদ্ধি
সারা দেশে ৬.৩ কোটিরও বেশি টিকাকরণ
নয়াদিল্লি, ৩১ মার্চ ২০২১
মহারাষ্ট্র, ছত্তিশগড়, কর্ণাটক, কেরল, তামিলনাডু, গুজরাট, পাঞ্জাব ও মধ্যপ্রদেশ – এই ৮টি রাজ্যে দৈনিক কোভিড আক্রান্তের সংখ্যা লাগাতার বাড়ছে। এই রাজ্যগুলিতে আক্রান্তের হার ৮৪.৭৩ শতাংশ। এমনকি, গত ২৪ ঘণ্টায় ৫৩ হাজার ৪৮০ জন নতুন করে আক্রান্ত হয়েছেন। মহারাষ্ট্রে একদিনেই সর্বাধিক ২৭ হাজার ৯১৮ জন আক্রান্ত। ছত্তিশগড়ে আক্রান্তের সংখ্যা ৩ হাজার ১০৮। অন্যদিকে, কর্ণাটকে নতুন করে আক্রান্ত হয়েছেন ২ হাজার ৯৭৫ জন।
উপরোক্ত ৮টি রাজ্য বাদে হরিয়ানা ও রাজস্থানেও দৈনিক করোনায় আক্রান্তের সংখ্যা ক্রমশ বাড়ছে। দেশে আজ সুস্পষ্টভাবে করোনায় আক্রান্তের সংখ্যা ৫ লক্ষ ৫২ হাজার ৫৬৬। আক্রান্তের এই সংখ্যা মোট করোনার কেবল ৪.৫ শতাংশ। অবশ্য, গত ২৪ ঘণ্টায় সুস্পষ্টভাবে আক্রান্তের সংখ্যা ১১ হাজার ৮৪৬টি কমেছে।
দেশে সুস্পষ্টভাবে মোট করোনায় আক্রান্তের ৭৯.৩০ শতাংশই মহারাষ্ট্র, কর্ণাটক, কেরল, পাঞ্জাব ও ছত্তিশগড় – এই ৫টি রাজ্য থেকে। কেবল মহারাষ্ট্রেই আক্রান্তের হার ৬১ শতাংশের বেশি।
দেশে কোভিড টিকাকরণ অভিযানের আওতায় আজ সকাল ৭টা পর্যন্ত ৬ কোটি ৩০ লক্ষ ৫৪ হাজার ৩৫৩টি টিকার ডোজ দেওয়া হয়েছে। এর মধ্যে ৮২ লক্ষ ১৬ হাজার ২৩৯ জন স্বাস্থ্য কর্মী প্রথম ডোজ, ৫২ লক্ষ ১৯ হাজার ৫২৫ জন স্বাস্থ্য কর্মী দ্বিতীয় ডোজ পেয়েছেন। একইসঙ্গে, করোনার বিরুদ্ধে লড়াইয়ে অগ্রভাগে থাকা ৯০ লক্ষ ৪৮ হাজার ৪১৭ জন কর্মীকে প্রথম ডোজ এবং ৩৭ লক্ষ ৯০ হাজার ৪৬৭ জন কর্মীকে দ্বিতীয় ডোজ দেওয়া হয়েছে। সুনির্দিষ্ট কয়েকটি উপসর্গবিশিষ্ট ৪৫ বছরের বেশি বয়সী ৭৩ লক্ষ ৫২ হাজার ৯৫৭ সুফলভোগীকে প্রথম ডোজ এবং ৬ হাজার ৮২৪ সুফলভোগীকে দ্বিতীয় ডোজ দেওয়া হয়েছে। এছাড়াও, ৬০ বছরের বেশি বয়সী ২ কোটি ৯৩ লক্ষ ৭১ হাজার ৪২২ জন সুফলভোগী প্রথম ডোজ এবং ৪৮ হাজার ৫০২ জন সুফলভোগী দ্বিতীয় ডোজ পেয়েছেন।
টিকাকরণ অভিযানের ৭৪তম দিনে  ১৯ লক্ষ ৪০ হাজার ৪৯৯টি টিকার ডোজ দেওয়া হয়েছে। এর মধ্যে ১৭ লক্ষ ৭৭ হাজার ৬৩৭ জন সুফলভোগী প্রথম ডোজ এবং ১ লক্ষ ৬৩ হাজার ৬৩২ জন সুফলভোগী দ্বিতীয় ডোজ পেয়েছেন।
ভারতে করোনায় আরোগ্যলাভের সংখ্যা আজ দাঁড়িয়েছে ১ কোটি ১৪ লক্ষ ৩৪ হাজার ৩০১। জাতীয় স্তরে সুস্থতার হার ৯৪.১১ শতাংশ। দেশে গত ২৪ ঘণ্টায় ৪১ হাজার ২৮০ জন আরোগ্যলাভ করেছেন। অন্যদিকে, একই সময়ে মৃত্যু হয়েছে ৩৫৪ জনের। ৬টি রাজ্যে মৃত্যুর হার ৮২.২০ শতাংশ। কেবল মহারাষ্ট্রেই একদিনে মারা গেছেন ১৩৯ জন। পাঞ্জাবে মৃত্যু হয়েছে ৬৪ জনের।
দেশে ১৪টি রাজ্য ও কেন্দ্রশাসিত অঞ্চলে গত ২৪ ঘণ্টায় করোনায় মৃত্যুর কোনও খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – রাজস্থান, আসাম, ওডিশা, লাদাখ, মণিপুর, ত্রিপুরা, সিকিম, লাক্ষাদ্বীপ, মেঘালয়, মিজোরাম, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
শ্রমওকর্মসংস্থানমন্ত্রক
অসংগঠিত ক্ষেত্রের জন্য আর্থিক সহায়তা
নয়াদিল্লী, ১০ মার্চ, ২০২১
সরকার করোনা ভাইরাসের বিরুদ্ধে লড়াইয়ে দরিদ্র মানুষদের সাহায্যের জন্য ২০২০র ২৬ মার্চ প্রধানমন্ত্রী গরিব কল্যাণ যোজনা  ঘোষণা করেছিল। ১ লক্ষ ৭০ হাজার কোটি টাকার এই যোজনায় বিভিন্ন উদ্যোগ নেওয়া হয়েছে। এর মধ্যে উল্লেখযোগ্য হল :
প্রধানমন্ত্রী গরীব কল্যাণ অন্ন যোজনায় ৩ মাসের জন্য মাথা পিছু ৫ কেজি গম বা চাল এবং ১ কেজি পছন্দমতো ডাল দেওয়ার উদ্যোগ শুরু হয়। পরবর্তীকালে এই যোজনার সময়কাল নভেম্বর পর্যন্ত বাড়ানো হয়।
জন ধন অ্যাকাউন্ট হোল্ডার মহিলাদের অ্যাকাউন্টে ৩ মাস এককালীন ৫০০ টাকা দেওয়া হয়েছে।
এমএনআরইজিএ-র দৈনিক মজুরি ১৮২ টাকা থেকে বাড়িয়ে ২০২ টাকা করা হয়েছে। এরফলে ১৩ কোটি ৬২ লক্ষ পরিবার উপকৃত হয়েছেন।
৩ কোটি দরিদ্র প্রবীণ নাগরিক, বিধবা এবং ভিন্নভাবে সক্ষমদের এককালীন ১ হাজার টাকা সাহায্য করা হয়েছে।
আত্মনির্ভর আর্থিক প্যাকেজের অঙ্গ হিসেবে ২৭ লক্ষ কোটি টাকার আর্থিক সহায়তা ঘোষণা করা হয়েছে। এই প্যাকেজের আওতায় বিভিন্ন দীর্ঘমেয়াদী কর্মসূচি হাতে নেওয়া হয়েছে। যার ফলে দেশ আত্মনির্ভর হয়ে উঠবে এবং সব ক্ষেত্রে নতুন নতুন কর্মসংস্থান সৃষ্টি হবে।
আত্মনির্ভর ভারত রোজগার যোজনায় নতুন কর্মসংস্থানের জন্য বিভিন্ন ছাড়ের কথা ঘোষণা করা হয়েছে। এর মধ্যে কোভিড-১৯ মহামারীর সময় যারা কাজ হারিয়েছেন এবং সামাজিক সুরক্ষা নিশ্চিত করার উদ্দেশ্যে বিভিন্ন উদ্যোগ নেওয়া হয়েছে। অতিক্ষুদ্র, ক্ষুদ্র ও মাঝারি শিল্পোদ্যোগ সহ বিভিন্ন শিল্পে শিল্পোদ্যোগীদের সুবিধার জন্য কর্মচারী ভবিষ্যনিধি তহবিলে জমা দেওয়া অর্থের পরিমাণ কমানো হয়েছে। এর ফলে যে ঘাটতি দেখা দিয়েছে সেটি সরকার পূরণ করার সিদ্ধান্ত নিয়েছে।
পিএম স্বনিধি প্রকল্পে রাস্তার হকারদের ব্যবসা শুরু করতে সাহায্য করার জন্য ১০ হাজার টাকা মূলধন এককালীন ঋণ হিসেবে দেওয়ার ঘোষণা করা হয়েছে। নির্মাণ শ্রমিকদের সাহায্যের জন্য বিল্ডিং অ্যান্ড কনস্ট্রাকশন ওয়াকার্স ওয়েলফেয়ার ফান্ড থেকে অর্থ ব্যবহার করতে কেন্দ্র রাজ্য সরকারগুলিকে নির্দেশ দিয়েছে । সরকার এমএনআরইজিএ প্রকল্পে অতিরিক্ত ৪০ হাজার কোটি টাকা বরাদ্দ করেছে। এরফলে পরিযায়ী শ্রমিক সহ সকলের জন্য ৩০০ কোটি কর্মদিবস সৃষ্টি হবে। এছাড়াও রিজার্ভ ব্যাঙ্কে অর্থনীতি চাঙ্গা করার জন্য এবং কর্মসংস্থানের হার বাড়ানোর জন্য আরও মূলধনের ব্যবস্থা করতে নির্দেশ দেওয়া হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শ্রম ও কর্মসংস্থান দপ্তরের স্বাধীন দায়্ত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার।
সংসদবিষয়কমন্ত্রক
সংসদের শীতকালীন অধিবেশন আজ থেকে অনির্দিষ্টকালের জন্য মুলতুবি
এই অধিবেশনে ২৪ দিনে মোট ১৮টি সভা হয়েছে
লোকসভায় প্রায় ৮২ শতাংশ এবং রাজ্যসভায় প্রায় ৪৮ শতাংশ কাজকর্ম হয়েছে
নয়াদিল্লি, ২২ ডিসেম্বর, ২০২১
সংসদ বিষয়ক মন্ত্রী শ্রী প্রহ্লাদ যোশী এবং বিভাগীয় দুই প্রতিমন্ত্রী শ্রী অর্জুন রাম মেঘওয়াল ও ভি মুরলীধরণ আজ এখানে সাংবাদিক বৈঠকে মুখোমুখী হন। সংসদে এবারের শীতকালীন অধিবেশন গত ২৯ নভেম্বর শুরু হয়েছিল। আগামী ২৩ ডিসেম্বর পর্যন্ত অধিবেশন চলার কথা ছিল। কিন্তু, আজ প্রয়োজনীয় সরকারি কাজকর্ম সম্পন্ন হওয়ায় একদিন আগেই অধিবেশন অনির্দিষ্টকালের জন্য মুলতুবি করা হ’ল। এবার ২৪ দিনের এই অধিবেশনের মোট ১৮টি সভা হয়েছে।
শীতকালীন অধিবেশনে লোকসভায় ১২টি ও রাজ্যসভায় ১টি সহ মোট ১৩টি বিল পেশ করা হয়। এর মধ্যে সংসদের উভয় কক্ষেই মোট ১১টি বিল পাশ হয়েছে। এবারের অধিবেশনে অধ্যাদেশের পরিবর্তে ৩টি বিল সংসদে পেশ করা হয়। এই তিনটি বিলই উভয়কক্ষে পাশ হয়েছে। জীববৈচিত্র্য  বিল, ২০২১ সংসদের উভয় কক্ষের যৌথ কমিটির কাছে পাঠানো হয়েছে এবং ৫টি বিল স্থায়ী কমিটির কাছে পাঠানো হয়েছে। এবারের অধিবেশনে সংসদের উভয়কক্ষে পাশ হওয়া গুরুত্বপূর্ণ বিলগুলির মধ্যে রয়েছে – কৃষি আইন প্রত্যাহার বিল, ২০২১; বাঁধ সুরক্ষা বিল, ২০২১; সহায়ক প্রজনন প্রযুক্তি  বিল, ২০২১; সারোগেসি  বিল, ২০২১; সুপ্রিম কোর্ট ও হাইকোর্টের বিচারপতিদের  সংশোধন বিল, ২০২১; দিল্লি স্পেশাল পুলিশ এস্টাব্লিসমেন্ট  বিল, ২০২১; কেন্দ্রীয় ভিজিল্যান্স কমিশন  বিল, ২০২১; নির্বাচন আইন  আইন, ২০২১।
এবারের শীতকালীন অধিবেশনে লোকসভায় প্রায় ৮২ শতাংশ এবং রাজ্যসভায় প্রায় ৪৮ শতাংশ কাজকর্ম হয়েছে।
CG/BD/SB
(Visitor Counter : 222
মহাকাশদপ্তর
ভারতের সবচেয়ে ভারী যোগাযোগ উপগ্রহ জিস্যাট – ১১ ফ্রেঞ্চ গুয়েনা থেকে সফলভাবে উৎক্ষেপণ করা হয়েছে
নয়াদিল্লি, ০৫ ডিসেম্বর, ২০১৮
ভারতীয় মহাকাশ গবেষণা সংস্থা ইসরো সবচেয়ে ভারী ও অত্যাধুনিক যোগাযোগ উপগ্রহ জিস্যাট – ১১ আজ ভোরে ফ্রেঞ্চ গুয়েনা থেকে সফলভাবে উৎক্ষেপণ করেছে।
ভারতীয় সময় ২টো বেজে ৭ মিনিটে ফ্রেঞ্চ গুয়েনার কৌরৌ উৎক্ষেপণ কেন্দ্র থেকে অ্যারাইনে ৫ ভিএ – ২৪৬ – এর সাহায্যে ভারতের জিস্যাট ১১ এবং দক্ষিণ কোরিয়ার জিওকম্পস্যাট – ২এ উপগ্রহটি উৎক্ষেপণ করা হয়।
৩০ মিনিট পর জিস্যাট – ১১ নির্দিষ্ট কক্ষপথে পৌঁছে যায়। ৫ হাজার ৮৫৪ কিলোগ্রাম ওজনের এই উপগ্রহটি ভারতের স্থলভাগ ও দ্বীপসমূহে যোগাযোগ সম্পর্কিত উচ্চ মানের তথ্য প্রদান করবে।
জিস্যাট – ১১ দেশের গ্রাম পঞ্চায়েত ও গ্রামীণ এলাকায় ব্রডব্যান্ড যোগাযোগ ব্যবস্থার সম্প্রসারণ ঘটাবে। ডিজিটাল ইন্ডিয়া কর্মসূচির ভারত নেট প্রকল্পের আওতায় এটি সম্পন্ন হবে বলে ইসরোর চেয়ারম্যাণ ডঃ ডি কে শিভন জানিয়েছেন। এই ভারত নেট প্রকল্পটি ই-ব্যাঙ্কিং, ই-স্বাস্থ্য ও ই-গভর্ন্যান্সের মতো গণউন্নয়ন প্রকল্পগুলিকে উৎসাহিত করবে।
আজকের এই সফল উৎক্ষেপণ এর সঙ্গে জড়িত গোটা দলের আত্মবিশ্বাস বাড়িয়েছে বলেও ডঃ শিভন মন্তব্য করেন।
উল্লেখ্য, গত ২১ দিনে ইসরো সফলভাবে তিনটি উপগ্রহ উৎক্ষেপণ করেছে।
SSS/PM/SB
(Visitor Counter : 111
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির মহিলা শিল্পোদ্যোগীরা
নতুন দিল্লি, ৭ই ফেব্রুয়ারী , ২০২২
উদ্যোগ আধার মেমোরেন্ডাম  ও উদ্যম নিবন্ধীকরণ  পোর্টাল দুটির মাধ্যমে অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক মহিলা শিল্পোদ্যোগীরা নাম নিবন্ধীকরণ করে থাকেন। ২০১৯ এর পয়লা এপ্রিল থেকে ২০২২ এর দোসরা ফেব্রুয়ারী পর্যন্ত নাম নথিভুক্তির সারাংশ তুলে দেওয়া হল।
উদ্যম সখী পোর্টালের ২০১৮র মার্চ মাসে সূচনা হয়। এই পোর্টালের মাধ্যমে মহিলা শিল্পোদ্যোগীদের কাছে মন্ত্রক বিভিন্ন তথ্য পরিবেশন করে। আর্থিক নানা প্রকল্প, নীতি ও কর্মসূচি সম্পর্কে মহিলা শিল্পোদ্যোগীরা এখান থেকে প্রয়োজনীয় তথ্য পান, যার সাহায্যে তাঁরা নতুন ব্যবসা শুরু করতে পারেন অথবা পুরোনো ব্যবসার কলেবর বৃদ্ধি করতে পারেন। এপর্যন্ত ৩১৫২ জন মহিলা এই পোর্টালে তাঁদের নাম নথিভুক্ত করেছেন।
কেন্দ্র, সর্ব সাধারণের জন্য সরকারী দপ্তর বা মন্ত্রকের সংগ্রহ নীতিতে সংশোধিত আইনের মাধ্যমে বিভিন্ন প্রতিষ্ঠানের জন্য প্রয়োজনীয় পণ্য সংগ্রহের ৩ শতাংশ মহিলা পরিচালিত অতিক্ষুদ্র ও ক্ষুদ্র প্রতিষ্ঠান থেকে সংগ্রহ করা বাধ্যতামূলক করেছে। মন্ত্রক অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির জন্য বিভিন্ন প্রকল্পর ব্যবস্থা করেছে। এর মধ্যে রয়েছে, ১) প্রাইম মিনিস্টার এমপ্লয়মেন্ট জেনারেশন প্রোগ্রাম, অতিক্ষুদ্র ও ক্ষুদ্র শিল্পোদ্যোগ ক্লাস্টার ডেভলপমেন্ট প্রোগ্রাম, টুল রুমস অ্যান্ড টেকনোলজি সেন্টার স্কিম অফ ফান্ড ফর রিজেনারেশন অফ ট্রাডিশনাল ইন্ডাস্ট্রিজ ইত্যাদি।
২০১৯ এর পয়লা এপ্রিল থেকে ২০২০র ৩১শে মার্চ পর্যন্ত ইউএএম এর আওতায় মহিলা পরিচালিত অতিক্ষুদ্র, ক্ষুদ্র ও মাঝারি শিল্পোদ্যোগ সংস্থার সংখ্যাঃ অতিক্ষুদ্র সংস্থা ৪৯৮৬৩৫ টি, ক্ষুদ্র শিল্পোদ্য়োগ সংস্থা ৫০৭৩৮ টি, মাঝারি শিল্পোদ্যোগ সংস্থা ১৩৬৬টি অর্থাৎ মোট ৫৫০৭৩৯ টি।
২০২০ এর পয়লা এপ্রিল থেকে ৩০শে জুন পর্যন্ত ইউএএম এর আওতায় মহিলা পরিচালিত অতিক্ষুদ্র, ক্ষুদ্র ও মাঝারি শিল্পোদ্যোগ সংস্থার সংখ্যাঃ অতিক্ষুদ্র সংস্থা ১৫২৫১২ টি, ক্ষুদ্র শিল্পোদ্য়োগ সংস্থা ২৮২৩৭ টি, মাঝারি শিল্পোদ্যোগ সংস্থা ১০৭৩ টি অর্থাৎ মোট ১৮১৮২২ টি।
২০২০ এর পয়লা জুলাই থেকে ২০২১ এর ৩১শে মার্চ পর্যন্ত উদ্যম রেজিস্ট্রেশনের আওতায় মহিলা পরিচালিত অতিক্ষুদ্র, ক্ষুদ্র ও মাঝারি শিল্পোদ্যোগ সংস্থার সংখ্যাঃ অতিক্ষুদ্র সংস্থা ৪৭৩৩৩৩ টি, ক্ষুদ্র শিল্পোদ্য়োগ সংস্থা ১৬৬৬৩ টি, মাঝারি শিল্পোদ্যোগ সংস্থা ১০৭৩ টি অর্থাৎ মোট ৪৯১০৬৯ টি।
২০২১ এর পয়লা এপ্রিল থেকে ২০২২ এর দোসরা ফেব্রুয়ারী পর্যন্ত উদ্যম রেজিস্ট্রেশনের আওতায় মহিলা পরিচালিত অতিক্ষুদ্র, ক্ষুদ্র ও মাঝারি শিল্পোদ্যোগ সংস্থার সংখ্যাঃ অতিক্ষুদ্র সংস্থা ৬৯২০৩৪ টি, ক্ষুদ্র শিল্পোদ্য়োগ সংস্থা ১৫৯৮৯ টি, মাঝারি শিল্পোদ্যোগ সংস্থা ৬৩৩ টি অর্থাৎ মোট ৭০৮৬৫৬ টি।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রানে।
CG/CB/SFS
(Visitor Counter : 84
ইস্পাতমন্ত্রক
গ্রামীণ এবং কৃষিক্ষেত্রে ইস্পাতের ব্যবহার বিষয়ে প্রচারের জন্য ইস্পাত মন্ত্রকের আয়োজিত ওয়েবিনার
নয়াদিল্লী, ১৮ অক্টোবর, ২০২০
কেন্দ্রীয় ইস্পাত মন্ত্রক বণিকসভা কনফেডারেশন অফ ইন্ডিয়ান ইন্ডাস্ট্রি  এর সহযোগিতায় আগামী ২০শে অক্টোবর ‘আত্মনির্ভর ভারত : কৃষি, গ্রামোন্নয়ন, অর্থনীতি, দুগ্ধ শিল্প এবং খাদ্য প্রক্রিয়াকরণ ক্ষেত্রে ইস্পাতের ব্যবহারের বিষয়ে প্রচার’ শীর্ষক এক ওয়েবিনারের আয়োজন করেছে। এই ওয়েবিনারে প্রধান অতিথি হিসেবে উপস্থিত থাকবেন কেন্দ্রীয় পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান। কেন্দ্রীয় গ্রামোন্নয়, কৃষি ও কৃষক কল্যাণ, পঞ্চায়েতী রাজ এবং খাদ্য প্রক্রিয়াকরণ মন্ত্রী শ্রী নরেন্দ্র সিং তোমর এই অনুষ্ঠানে যোগ দেবেন। এছাড়াও ইস্পাত প্রতিমন্ত্রী শ্রী ফগ্গন সিং কুলস্তের এই অনুষ্ঠানে বক্তব্য রাখার কথা। এই ওয়েবিনার আয়োজনের উদ্দেশ্যই হল গ্রামোন্নয়ন ক্ষেত্রে ইস্পাতের ব্যবহার বৃদ্ধি। ইস্পাত পণ্যের বর্তমান ও ভবিষ্যতের প্রয়োজনীয় দিকগুলি ওয়েবিনারে তুলে ধরা হবে। একইসঙ্গে সর্বসাধারণের সুবিধার্থে জলাধার, শস্য সংগ্রহশালা ইত্যাদি ক্ষেত্রে ইস্পাতের ব্যবহারের বিষয়ে সচেতনতা বৃদ্ধি করা হবে।
নির্মাণ, পরিকাঠামো, উৎপাদন, রেল, তেল, গ্যাস, প্রতিরক্ষা, গ্রামীণ এবং কৃষিক্ষেত্রে উন্নয়নে গুরুত্বপূর্ণ ভূমিকা রাখে ইস্পাত ক্ষেত্র। ভারতের ৫ লক্ষ কোটি টাকার অর্থনীতির লক্ষ্যপূরণে ইস্পাত ক্ষেত্রের গুরুত্বপূর্ণ ভূমিকা রয়েছে। ভারত বিশ্বের মধ্যে দ্বিতীয় বৃহত্তম ইস্পাত উৎপাদক দেশ হওয়া সত্ত্বেও বার্ষিক মাথাপিছু ইস্পাত ব্যবহার হয় মাত্র ৭৪.১ কেজি, যা বিশ্বের এক তৃতীয়াংশ। শহরের তুলনায় গ্রামাঞ্চলে ইস্পাতের ব্যবহার অনেক কম। তাই গ্রামীণ ক্ষেত্রে ইস্পাতের ব্যবহার বৃদ্ধির উদ্দেশ্যে এই উদ্যোগ নেওয়া হয়েছে। দেশে ইস্পাতের চাহিদা বৃদ্ধির জন্য একাধিক ব্যবস্থা গ্রহণ করেছে মন্ত্রক। রেল, প্রতিরক্ষা, অসামরিক বিমান চলাচল এবং আবাসন নগর বিষয়ক দপ্তরের সঙ্গেও একাধিক বৈঠক ও কর্মশালা আয়োজন করা হয়েছে।
CG/SS /NS
(Visitor Counter : 79
সংস্কৃতিমন্ত্রক
গুগ্ল আর্টস অ্যান্ড কালচারের সহযোগিতায় এনসিএসএম পক্ষ থেকে স্মরণীয় উদ্ভাবন ও আবিষ্কারগুলি নিয়ে প্রদর্শনী
কলকাতা, ৬ মার্চ, ২০১৯
কেন্দ্রীয় সংস্কৃতি মন্ত্রকের অধীন ন্যাশনাল কাউন্সিল অফ সায়েন্স মিউজিয়াম  গুগ্ল আর্টস অ্যান্ড কালচারের সহযোগিতায় চিরস্মরণীয় উদ্ভাবন ও আবিষ্কারগুলি নিয়ে এক অনলাইন প্রদর্শনী আয়োজন করেছে। এই প্রদর্শনী ‘ওয়ান্স আপন এ ট্রাই : এপিক জার্নিজ অফ ইনভেনশন অ্যান্ড ডিসকভারি’ নামে নামাঙ্কিত করা হয়েছে। আজ  এই প্রদর্শনীর সূচনা হয়েছে। প্রদর্শনীতে ২৩টি দেশের ১১০টিরও বেশি অগ্রণী প্রতিষ্ঠানের বিভিন্ন সংগ্রহ, গল্প এবং মেধাসম্বলিত নিদর্শন স্থান পেয়েছে। এ ধরণের প্রদর্শনী আয়োজনের উদ্দেশ্য হল দশকের পর দশক ধরে উদ্ভাবন ক্ষেত্রে গুরুত্বপূর্ণ সাফল্যগুলির পিছনে যে মেধা রয়েছে তা তুলে ধরা। ভারতের বিজ্ঞান ও প্রযুক্তি ক্ষেত্রে সুদীর্ঘ এবং গৌরবময় যে ঐতিহ্য রয়েছে সেগুলির ওপর আলোকপাত করে এনসিএসএম-এর পক্ষ থেকে ছ’টি মতবিনিময় তথা প্রদর্শনীর আয়োজন করা হয়েছে। এই বিষয়গুলি হল – সুপ্রাচীন সিন্ধু সভ্যতা থেকে বিজ্ঞান ও প্রযুক্তির সুদীর্ঘ যাত্রাপথ; আয়ুর্বেদ – এই চিকিৎসা পদ্ধতিতে ভারতের অবদান; প্রাচীন ভারতীয় অস্ত্রপচার সম্পর্কিত জ্ঞান : সুশ্রুত সংহিতা; রসশালা বা প্রাচীন ভারতীয় রসায়ন গবেষণাগার; সুগন্ধী প্রস্তুতে ভারতীয় জ্ঞান বা আতর এবং ভারতীয় উপমহাদেশের বাদ্যযন্ত্র।
এই প্রদর্শনীগুলি দেখার পাশাপাশি, দেশ ও বিদেশের শ্রোতা ও দর্শকরা ন্যাশনাল সায়েন্স সেন্টার, দিল্লি এবং কলকাতা সায়েন্স সিটির সঙ্গে অনলাইনে যুক্ত হতে পারবেন এবং সংশ্লিষ্ট বিষয়গুলি নিয়ে নিজেদের বক্তব্য পেশের সুযোগ পাবেন।
CG/BD/DM
(Visitor Counter : 36
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯০ কোটি ৯৯ লক্ষ ছাড়িয়েছে
১২-১৪ বছর বয়সীদের ৩ কোটি ১২ লক্ষেরও বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা দাঁড়িয়েছে ১৮ হাজার ৬০৪ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৮৪১
জাতীয়স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার বর্তমানে ০.৬৯ শতাংশ
নয়াদিল্লি, ১৩ মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৯০ কোটি ৯৯ লক্ষ ৪৪ হাজার ৮০৩।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলে মেয়েদের ৩ কোটি ১২ লক্ষ ৯৭ হাজার ৩৯১টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৬,০৪১
১,০০,২৭,৮৬৪
৪৯,৯৩,০২০
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৭,৪২২
১,৭৫,৬২,২৭০
৮০,৯২,৮৯৩
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
৩,১২,৯৭,৩৯১
১,১৩,৯০,৫৮১
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
১,৮৮,৮৪,১১৯
৪,৩৬,৯৭,৫০৪
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৬৪,৮৬,৪৫০
৪৮,৩৮,০৬,২৫০
৩,৪৮,৭৯১
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,৩১,১৬,৭৩৩
১৮,৯৪,০৮,১৭৩
৯.১৮,৩৫৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৯,৯৯,১০২
১১,৮০,৫০,৪৭১
১,৬০,৪১,৩৭২
|
|
|
|
প্রিকশন ডোজ
|
|
৩,০৩,৯৪,৪৩২
|
|
মোট
|
|
|
|
১,৯০,৯৯,৪৪,৮০৩
দেশে সুস্পষ্টভাবে করোনায় আক্রান্তের সংখ্যা বর্তমানে ১৮ হাজার ৬০৪ হয়েছে, যা মোট আক্রান্তের ০.০৪ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ৩ হাজার ২৯৫ জন। এরফলে, মহামারী শুরুর সময় থেকে মোট আরোগ্য লাভের সংখ্যা ৪ কোটি ২৫ লক্ষ ৭৩ হাজার ৪৬০।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৮৪১ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৮৬ হাজার ৬২৮টি নমুনা পরীক্ষা হয়েছে। এরফলে, সামগ্রিকভাবে মোট নমুনা পরীক্ষার সংখ্যা ৮৪ কোটি ২৯ লক্ষ ৪৪ হাজার ৭৯৫।
সাপ্তাহিক-ভিত্তিতে আক্রান্তের হার বর্তমানে ০.৬৯ শতাংশ। একইভাবে, দৈনিক আক্রান্তের হার দাঁড়িয়েছে ০.৫৮ শতাংশ।
CG/SS/SKD/
পেট্রোলিয়ামওপ্রাকৃতিকগ্যাসমন্ত্রক
পেট্রোল পাম্প বরাদ্দ
নয়াদিল্লী, ১৮ মার্চ, ২০২০
রাষ্ট্রায়ত্ত্ব তেল সংস্হাগুলির খুচরো বিপণন কেন্দ্র খোলার জন্য আবেদন এবং বরাদ্দ প্রক্রিয়া সহজ করা হয়েছে। এরজন্য ২০১৮র নভেম্বর ডিসেম্বরে বিজ্ঞাপন দেওয়া হয়েছিল। এই বিপণন কেন্দ্র খোলার জন্য একমাত্র অনলাইনে আবেদন করা যাবে। ওয়েবসাইটি হল http://www.petrolpumpdealerchayan.in । এখানে আবেদনকারীকে আবেদন করার সময় জাতি, বয়স, শিক্ষাগত যোগ্যতা সহ বিভিন্ন বিষয় যথাযথভাবে উল্লেখ করতে হবে। এরপর আবেদনপত্রটি পরীক্ষা করে দেখা হবে। এরপর আবেদনকারীকে এসএমএস/ইমেলের মাধ্যমে জানিয়ে দেওয়া হবে।
গত তিন বছরে রাষ্ট্রায়ত্ত্ব তেল সংস্হাগুলির মধ্যে ভারত পেট্রোলিয়াম কর্পোরেশন লিমিটেড দেশে ২ হাজার ১৮৩টি খুচরো বিপণন কেন্দ্র খুলেছে। এরমধ্যে পশ্চিমবঙ্গে রয়েছে ৭৫টি। ইন্ডিয়ান অয়েল কর্পোরেশন লিমিটেড  গত তিন বছরে ৩ হাজার ৩শো ৮৯টি খুচরো বিপণন কেন্দ্র খুলেছে। এরমধ্যে পশ্চিমবঙ্গে রয়েছে ৮৬টি। হিন্দুস্হান পেট্রোলিয়াম কর্পোরেশন লিমিটেড ২ হাজার ৪৯৩টি খুচরো বিপণন কেন্দ্র খুলেছে গত তিন বছরে। এরমধ্যে পশ্চিমবঙ্গে ৩৬টি কেন্দ্র রয়েছে।
রাজ্যসভায় এক প্রশ্নের লিখিত উত্তরে একথা জানান, কেন্দ্রীয় প্রাকৃতিক গ্যাস ও পেট্রোলিয়াম মন্ত্রী শ্রী ধর্মেন্দ্র প্রধান।
CG/SS/NS
(Visitor Counter : 87
প্রধানমন্ত্রীরদপ্তর
বেঙ্গালুরুতে কেমব্রিজ লেআউটে ভারতের প্রথম থ্রিডি প্রিন্টেড পোস্ট অফিসের প্রশংসা প্রধানমন্ত্রীর
নতুন দিল্লি, ১৮ আগস্ট, ২০২৩
প্রধানমন্ত্রী শ্রী নরেন্দ্র মোদী বেঙ্গালুরুতে কেমব্রিজ লেআউটে ভারতের প্রথম থ্রিডি প্রিন্টেড পোস্ট অফিসকে আমাদের দেশের উদ্ভাবন ও অগ্রগতির প্রমাণ বলেছেন।
ট্যুইটারে প্রধানমন্ত্রী লিখেছেন
“বেঙ্গালুরুতে কেমব্রিজ লেআউটে ভারতের প্রথম থ্রিডি প্রিন্টেড পোস্ট অফিস দেখে প্রত্যেক ভারতীয় গর্বিত হবেন। আমাদের দেশের উদ্ভাবন এবং অগ্রগতির একটি প্রমাণ, এটি আত্মনির্ভর ভারতের উদ্দীপনাকে বাস্তব রূপদান করেছে। পোস্ট অফিসের এই কাজ সম্পূর্ণ করতে যাঁরা কঠোর পরিশ্রম করেছেন তাঁদের অভিনন্দন।”
AC/SS/SKD
(
প্রধানমন্ত্রীরদপ্তর
প্রধানমন্ত্রী এবং রাষ্ট্রসংঘের মহাসচিব আন্তোনিয় গুতেরেস যোগের গুরুত্ব তুলে ধরেন
নতুন দিল্লি : ২১ জুন ২০২৩
প্রধানমন্ত্রী শ্রী নরেন্দ্র মোদী রাষ্ট্রসংঘের মহাসচিব আন্তোনিয় গুতেরেসের সঙ্গে যোগের গুরুত্ব নিয়ে সহমত পোষণ করেছেন । প্রধানমন্ত্রী আশাপ্রকাশ করেন যোগ দিবস আমাদের আরও কাছাকাছি নিয়ে আসবে এবং ধরিত্রীর স্বাস্থ্যের উন্নতি সাধন ঘটাবে ।
(রাষ্ট্রসংঘের মহাসচিব এক ট্যুইটে বলেছেন, দ্বিখণ্ডিত বিশ্বে যোগ সহস্রাধিক মানুষের মধ্যে সমন্বয় ঘটায় । তাদের কাছে এটা হল শক্তি, সম্প্রীতি এবং শান্তির উৎস ।
প্রধানমন্ত্রী রাষ্ট্রসংঘের মহাসচিবের ট্যুইটের প্রত্যুত্তরে ট্যুইট করে বলেছেন;
“যোগের গুরুত্ব নিয়ে @UN Secretary General @antonioguterres মতের সঙ্গে পূর্ণ সম্মতি জানাই । যোগ দিবস আমাদের মধ্যে আরও নৈকট্য এবং ধরিত্রীর স্বাস্থ্যের উন্নতিসাধন ঘটাক “।
CG/AB/CS…. 22-06-2023………118
প্রধানমন্ত্রীরদপ্তর
সিকিমের রাজ্য প্রতিষ্ঠা দিবসে রাজ্যের মানুষদের প্রধানমন্ত্রীর শুভেচ্ছা
নতুনদিল্লি, ১৬ই মে, ২০২২
প্রধানমন্ত্রী শ্রী নরেন্দ্র মোদী রাজ্য প্রতিষ্ঠা দিবস উপলক্ষ্যে সিকিমবাসীদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“রাজ্য প্রতিষ্ঠা দিবসে আমার সিকিমের ভাই বোনেদের শুভেচ্ছা জানাই। বিভিন্ন ক্ষেত্রে রাজ্যবাসী তাঁদের স্বতন্ত্রতার পরিচয় দিয়েছেন এবং জাতীয় উন্নয়নে গুরুত্বপূর্ণ অবদান রেখেছেন। সিকিমের নাগরিকরা সুস্বাস্থ্যের অধিকারী হোন সুখে থাকুন , সেই প্রার্থনা করি।“
CG/CB/
(
অর্থমন্ত্রক
জুন ২০২৩-এ ১,৬১,৪৯৭ কোটি টাকার মোট জিএসটি রাজস্ব সংগৃহীত; পূর্ববর্তী বছরের তুলনায় ১২ শতাংশ বৃদ্ধি
জিএসটি চালু হওয়ার পর এই নিয়ে চতুর্থবার রাজস্ব সংগ্রহের পরিমাণ ১.৬ লক্ষ কোটি টাকা ছাড়ালো; একটানা ১৬ মাস ধরে সংগ্রহের পরিমাণ ১.৪ লক্ষ কোটি টাকা; এই নিয়ে সপ্তমবার ১.৫ লক্ষ কোটি টাকা ছাড়ালো রাজস্ব সংগ্রহ
প্রেস ইনফরমেশন ব্যুরো
ভারত সরকার
নতুন দিল্লি, ১ জুলাই, ২০২৩
২০২৩ সালের জুন মাসে মোট ১,৬১,৫৯৭ কোটি টাকা জিএসটি সংগ্রহ করা হয়েছে। এর মধ্যে কেন্দ্রীয় জিএসটি হল ৩১,০১৩ কোটি টাকা, রাজ্য জিএসটি ৩৮,২৯২ কোটি টাকা, সংযুক্ত জিএসটি ৮০,২৯২ কোটি টাকা  এবং সেস ১১,৯০০ কোটি টাকা ।
সংযুক্ত জিএসটি থেকে সরকার ৩৬,২২৪ কোটি টাকা কেন্দ্রীয় জিএসটি বাবদ এবং ৩০,২৬৯ কোটি টাকা রাজ্য জিএসটি বাবদ বন্টন করেছে। নিয়মমাফিক হিসেবের নিষ্পত্তির পর ২০২৩-এর জুনে কেন্দ্রীয় জিএসটি থেকে কেন্দ্র ও রাজ্যগুলির মোট আয় হয়েছে ৬৭,২৩৭ কোটি টাকা, রাজ্য জিএসটি-র ক্ষেত্রে এর পরিমাণ ৬৮,৫৬১ কোটি টাকা।
গত বছরের জুন মাসের তুলনায় এবছরের জুনে জিএসটি রাজস্ব সংগ্রহের পরিমাণ ১২ শতাংশ বেড়েছে। এই মাসে অভ্যন্তরীণ লেনদেন থেকে আয়ের হার  গত বছরের একই সময়ের তুলনায় ১৮ শতাংশ বেশি।
এই নিয়ে চতুর্থবার মোট জিএসটি সংগ্রহ ১.৬০ লক্ষ কোটি টাকা ছাড়ালো। প্রথম ত্রৈমাসিকে গড় মাসিক মোট জিএসটি সংগ্রহের পরিমাণ ২০২১-২২ আর্থিক বছরে ১.১০ লক্ষ কোটি টাকা, ২০২২-২৩ আর্থিক বছরে ১.৫১ লক্ষ কোটি টাকা এবং ২০২৩-২৪ আর্থিক বছরে ১.৬৯ লক্ষ কোটি টাকা।
পশ্চিমবঙ্গে ২০২২-এর জুনে জিএসটি বাবদ ৪৩৩১.৪১ কোটি টাকা সংগৃহীত হয়েছিল। চলতি বছরের জুনে এর পরিমাণ ১৭ শতাংশ বেড়ে হয়েছে ৫০৫৩.৮৭ কোটি টাকা। চলতি বছরের জুনে সংযুক্ত জিএসটি থেকে পশ্চিমবঙ্গের ভাগে এসেছে ১৫০৩.৮১ কোটি টাকা।
CG/SD/SKD
(
অর্থমন্ত্রক
সরকারি উদ্যোগের পাশাপাশি বহুপাক্ষিক ক্ষেত্রে বিশ্ব আর্থিক ঝুঁকি এবং ভারসাম্যহীনতা দূর করতে শক্তিশালী বিশ্ব সহযোগিতা গড়ে তোলার প্রয়োজন : অর্থমন্ত্রী
নয়াদিল্লি, ২০ অক্টোবর, ২০১৯
সরকারি উদ্যোগের পাশাপাশি বহুপাক্ষিক পর্যায়ে অর্থনৈতিক ঝুঁকি এবং বৈষম্য দূর করতে আন্তর্জাতিক ক্ষেত্রে বিশ্ব সহযোগিতার প্রয়োজন বলে জানালেন কেন্দ্রীয় অর্থমন্ত্রী শ্রীমতী নির্মলা সীতারমন। মার্কিন যুক্তরাষ্ট্রের ওয়াশিংটন ডিসি-তে আন্তর্জাতিক অর্থভাণ্ডার এবং বিশ্বব্যাঙ্ক আয়োজিত আন্তর্জাতিক পর্যবেক্ষণ এবং অর্থনৈতিক কমিটির সম্মেলনে একথা বলেন তিনি। কেন্দ্রীয় মন্ত্রী বলেন, বর্তমানে আর্থিক মন্দাবস্থা কাটানোর জন্য আন্তর্জাতিক অর্থভাণ্ডারের একটি সুনির্দিষ্ট পরিকল্পনা প্রয়োজন। আর্থিক দুর্বলতা কাটিয়ে উঠে অর্থের যোগান ঠিক রাখতে নজরদারিরও প্রয়োজন। এতে ভঙ্গুর অর্থনীতির প্রতিকূলতা দূর করা সম্ভব হবে। আন্তর্জাতিক অর্থভাণ্ডারের ১৫তম রাউন্ড তহবিলের কোটা বৃদ্ধি ছাড়াই সম্পন্ন হয়েছে। কেন্দ্রীয় মন্ত্রী আশাপ্রকাশ করেন, ১৬তম রাউন্ডে এর সুরাহা মিলবে।
শ্রীমতী সীতারমন আন্তর্জাতিক পর্যবেক্ষণ এবং অর্থনৈতিক কমিটির বৈঠকে যোগ দেওয়ার পাশাপাশি উন্নয়ন কমিটির ১০০তম বৈঠকেও যোগ দেন। এবারের এই বৈঠকের বিষয় ছিল বাণিজ্য শৃঙ্খলের উন্নতি সংক্রান্ত ২০২০-র বিশ্ব উন্নয়ন প্রতিবেদন, কর্মসংস্থান ও আর্থিক পরিবর্তন, মানবসম্পদ উন্নয়ন ইত্যাদি। এই বৈঠকে সৌরবিদ্যুতের ব্যবহার নিয়েও আলোচনা হয়। বিনিয়োগ, কর-নীতি নিয়েও আলোচনায় অংশ নেন তিনি। তিনি বলেন, বিনিয়োগ বৃদ্ধি হলেই একটি দেশের আয় বৃদ্ধি ঘটবে। এর প্রভাব সাধারণ মানুষের ওপর প্রত্যক্ষ বা পরোক্ষভাবে পড়বে। স্বাস্থ্য, শিক্ষা ও কৌশলগত বিকাশও সম্ভব হবে। এর সুফল পাবে যুবসম্প্রদায়। অবৈধ আর্থিক লেনদেন ঠেকাতে আন্তর্জাতিক অর্থভাণ্ডারকে এগিয়ে আসারও আহ্বান জানান তিনি।
উল্লেখ্য, ওয়াশিংটন ডিসি-তে আন্তর্জাতিক অর্থভাণ্ডার এবং বিশ্বব্যাঙ্ক আয়োজিত এই বার্ষিক সভায় শ্রী সীতারমনের সঙ্গে রিজার্ভ ব্যাঙ্কের গভর্নর শ্রী শক্তিকান্ত দাস, অর্থ বিষয়ক সচিব শ্রী অতনু চক্রবর্তী সহ একাধিক প্রতিনিধি উপস্থিত ছিলেন।
CG/SS/DM
(Visitor Counter : 94
প্রধানমন্ত্রীরদপ্তর
সাফ চ্যাম্পিয়নশিপ ২০২৩ জয়ী ভারতীয় ফুটবল দলকে অভিনন্দন প্রধানমন্ত্রীর
নয়াদিল্লি, ০৫ জুলাই, ২০২৩
প্রধানমন্ত্রী শ্রী নরেন্দ্র মোদী সাফ চ্যাম্পিয়নশিপ ২০২৩ জয়ী ভারতীয় ফুটবল দলকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ভারতের মাথায় আবার চ্যাম্পিয়নের মুকুট! ব্লু টাইগাররা সাফ চ্যাম্পিয়নশিপ ২০২৩ – এর শীর্ষে। আমাদের খেলোয়াড়দের অভিনন্দন। ভারতীয় দলের অসাধারণ যাত্রা, এই ক্রীড়াবিদদের দৃঢ় সংকল্প এবং দৃঢ়তা আগামী দিনে উঠতি ক্রীড়াবিদদের অনুপ্রাণিত ও উজ্জীবিত করবে”।
CG/SS/SB……05_JULY_2023...……..
(
প্রধানমন্ত্রীরদপ্তর
প্রধানমন্ত্রী কেন্দ্রীয় বাজেট ২০১৯-২০’র প্রশংসা করেছেন
এই বাজেট একুশ শতকে ভারতের বিকাশকে ত্বরান্বিত করবে : প্রধানমন্ত্রী
নয়াদিল্লি, ০৫ জুলাই, ২০১৯
প্রধানমন্ত্রী শ্রী নরেন্দ্র মোদী আজ ২০১৯-২০’র কেন্দ্রীয় বাজেট নতুন ভারত গঠনের বাজেট বলে উল্লেখ করেছেন।
সংসদে অর্থমন্ত্রী ২০১৯-২০’র বাজেট পেশ করার পরে, প্রধানমন্ত্রী একটি বিবৃতিতে বলেন, এই বাজেট দেশের দরিদ্রদের ক্ষমতা বৃদ্ধি করবে এবং যুবকদের উন্নত ভবিষ্যৎ গঠনে সাহায্য করবে।
বাজেটের সম্ভাব্য সুযোগ-সুবিধাগুলি তুলে ধরে প্রধানমন্ত্রী বলেন, এই বাজেট দেশের বিকাশকে ত্বরান্বিত করবে এবং মধ্যবিত্ত শ্রেণী বিশেষভাবে উপকৃত হবে। “এই বাজেট কর প্রক্রিয়াকে সরল করবে এবং দেশের আধুনিকীকরণ ও পরিকাঠামো গঠনে সাহায্য করবে” বলেও প্রধানম্নত্রী উল্লেখ করেন।
শ্রী মোদী বলেন যে, এই বাজেট শিল্প ও শিল্পোদ্যোগীদের সহায়ক হবে। তিনি বলেন, বাজেট দেশের বিকাশে মহিলাদের অংশগ্রহণ আরও বেশি সম্ভব করবে। ভারতের কৃষি ক্ষেত্রের রূপান্তরের রেখাচিত্র রয়েছে এই বাজেটে, বলেন প্রধানমন্ত্রী।
২০১৯-২০’র বাজেটকে প্রধানমন্ত্রী আশায় পরিপূর্ণ বলে আখ্যা দিয়েছেন। তিনি বলেন যে, এই বাজেট একুশ শতকে ভারতের বিকাশকে ত্বরান্বিত করবে।
প্রধানমন্ত্রী বলেন যে, কেন্দ্রীয় সরকার দেশের দরিদ্র, কৃষক, দলিত, শোষিত ও পিছিয়ে পড়া শ্রেণীর মানুষদের ক্ষমতায়নের সবরকম পদক্ষেপ গ্রহণ করেছে। তিনি বলেন যে, আগামী পাঁচ বছরে এই ক্ষমতায়ন তাঁদেরকে শক্তির আধার করে তুলবে। এই শ্রেণীর কাছ থেকে দেশ ৫ ট্রিলিয়ন ডলার অর্থনীতির স্বপ্ন পূরণের শক্তি অর্জন করবে বলেও জানান প্রধানমন্ত্রী।
CG/SC/SB
(Visitor Counter : 169